Na temelju članka 117. stavka 5. Zakona o socijalnoj skrbi (“Narodne novine” broj 157/13.) i članka 29. Statuta općine Donji Andrijevci („Službeni vjesnik Brodsko – posavske županije“ br. 10/09., 2/11. i 3/13.), Općinsko vijeće općine Donji Andrijevci na 9. sjednici održanoj 29.7.2014. godine, donosi

**O D L U K U**

**o sufinanciranju nabave obveznih udžbenika za učenike osnovne škole**

**s područja općine Donji Andrijevci za školsku 2014./2015. godinu**

Članak 1.

 Ovom Odlukom utvrđuju se kriteriji i način sufinanciranja nabave obveznih udžbenika za učenike osnovne škole s područja općine Donji Andrijevci za školsku 2013./2014. godinu.

Članak 2.

 Kriteriji za ostvarivanje prava sufinanciranja nabave obveznih udžbenika su:

- da učenik ima prijavljeno prebivalište odnosno boravište na području općine Donji Andrijevci i

- da je učenik u školskoj godini 2014./2015. upisao i redovito pohađa osnovnu školu na području općine Donji Andrijevci.

Članak 3.

 Učenici koji ispunjavaju uvjete iz članka 2. ove Odluke ostvaruju pravo na sufinanciranje nabave u iznosu od 50% cijene kompleta obveznih udžbenika. Cijene kompleta obveznih udžbenika za učenike od 1. do 8. razreda osnovna škola dostaviti će općini Donji Andrijevci.

 Pravo na sufinanciranje udžbenika u skladu s ovom Odlukom ne ostvaruju učenici koji su stekli pravo sufinanciranja ili financiranja udžbenika po nekoj drugoj osnovi odnosno iz nekog drugog izvora (Ministarstvo branitelja, Ministarstvo znanosti, obrazovanja i sporta, Ministarstvo socijalne politike i mladih , Centar za socijalnu skrb i dr.).

Članak 4.

 Sredstva za izvršenje ove odluke osigurana su u proračunu općine Donji Andrijevci za 2014. godinu.

Članak 5.

 Pravo na sufinanciranje obveznih udžbenika ostvaruje se na temelju popisa učenika škole kojom se potvrđuje da je učenik u školskoj godini 2014./2015. upisao te da redovito pohađa osnovnu školu.

 Popis iz prethodnog stavka osnovna škola dostavlja općini Donji Andrijevci.

 Odobreni iznos sufinanciranja uplaćuje se na tekući ili žiro račun jednog od roditelja učenika.

Članak 6.

Zahtjev za sufinanciranje podnosi se općini Donji Andrijevci u vremenu od 1.9. do 31.10.2014.godine. Zahtjevu se obvezno prilaže:

* uvjerenje o prebivalištu/boravištu učenika
* izjava pod kaznenom i materijalnom odgovornošću da učenik nije stekao pravo sufinanciranja ili financiranja udžbenika po nekoj drugoj osnovi odnosno iz nekog drugog izvora koju potpisuje jedan od roditelja učenika.

 Obrazac zahtjeva za sufinanciranje i obrazac izjave može se preuzeti na mrežnim stranicama općine Donji Andrijevci.

Članak 7.

 Ova odluka stupa na snagu prvog dana od dana objave u „Službenom vjesniku Brodsko-posavske županije“.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

**OPĆINSKOG VIJEĆA**

Marin Degmečić

Klasa: 550-01/14-01/43

Urbroj: 2178/04-03-14-1

Donji Andrijevci, 29.7.2014.

**DOSTAVITI:**

1. Službeni vjesnik Brodsko-posavske županije
2. Ured državne uprave u Brodsko-posavskoj županiji
3. Općinski načelnik
4. Jedinstveni upravni odjel – Odsjek za računovodstvo i financije
5. Administratoru internet stranice www.donjiandrijevci.hr
6. Oglasna ploča općine i mjesnih odbora
7. Dosje zapisnika
8. Pismohrana